[{"text_idx": "#000000", "text": "Raasiku/Mistra tundis Eesti karikavo\u0303istlustel vo\u0303idumaitset"}, {"text_idx": "#000002", "text": "Raasiku spordihoones peetud karikasarja kaheksandikfinaali avakohtumine kulges esimestel minutitel vo\u0303o\u0303rustajate taktikepi all. Ku\u0308lalised pu\u0308sisid visalt kannul ja vahe oli kahe-kolme va\u0308rava suurune. Poolaeg lo\u0303ppes 13:10."}, {"text_idx": "#000003", "text": "Teise poolaja alguses viskasid tartlased kaks va\u0308ravat, seeja\u0308rel la\u0308ks meistriliiga meeskond oma teed. 46. minutiks juhtisid Ju\u0308ri Lepa hoolealused 24:14 ja siis tu\u0308u\u0308risid ma\u0308ngu kindlaka\u0308eliselt vo\u0303idule."}, {"text_idx": "#000004", "text": "Ju\u0308ri Lepp kommenteeris, et esimesel poolajal ei suutnud mehed headelt positsioonidelt va\u0308ravat visata ja vo\u0303iduootusest tekkis kramplikkus: \u201cMe pole ju kaua vo\u0303itnud, suutsime endale pingeid tekitada. Aga oli teada, et kui professionaalsemalt harjutav meeskond saab ma\u0308ngumasina ka\u0308ima, la\u0308heb vastastel raskeks.\u201d"}, {"text_idx": "#000007", "text": "Ju\u0308ri Lepa so\u0303nul tegeletakse uue va\u0308lismaalase va\u0308rbamisega, sest Ukraina ka\u0308sipalluri Igor Hurini meeskonda toomine la\u0308ks luhta. \u201cVajame paremaka\u0308elist head viskajat, vo\u0303imsust on juurde tarvis. Praeguse koosseisuga on ha\u0308sti komplekteeritud Po\u0303lva Servitile, HC Tallinnale ja Viljandi HC-le keeruline vo\u0303rdset vastupanu osutada,\u201d lausus Raasiku/Mistra peatreener."}]